Ερρίκος Χάουαρντ, 13ος δούκας του Νόρφολκ

Ο Ερρίκος Κάρολος Χάουαρντ, 13ος δούκας του Νόρφολκ, Ιππότης της Περικνημίδος, Ιδιαίτερος Σύμβουλος, αγγλ. Henry Charles Howard, 13th Duke of Norfolk, KG, PC (12 Αυγούστου 1791 18 Φεβρουαρίου 1856), ο οποίος ονομάστηκε κόμης του Σάρεϋ μεταξύ 1815 και 1842, ήταν Βρετανός πολιτικός των Ουίγων και ομότιμος.

 Καταγωγή 
Ο Νόρφολκ ήταν γιος του Βερνάρδου Εδουάρδου Χάουαρντ 12ου δούκα του Νόρφολκ, και της λαίδης Ελισάβετ Μπέλασις, κόρης του Ερρίκου Μπέλασις 2ου κόμη Φώκονμπεργκ.  Απέκτησε τον τίτλο του κόμη του Σάρεϋ, όταν ο πατέρας του διαδέχθηκε τον θρόνο του ως δούκας του Νόρφολκ το 1815. Ο Γεώργιος Μπίνγκαμ 3ος κόμης του Λούκαν, ήταν ετεροθαλής αδελφός του, από τον 2ο γάμο της μητέρας του με τον 2ο κόμη του Λούκαν.

 Πολιτική σταδιοδρομία 
Στις 4 Μαΐου 1829 ο Νόρφολκ, τότε κόμης του Σάρεϋ, εξελέγη στη Βουλή των Κοινοτήτων για το Χόρσαμ. Όταν ανέλαβε την έδρα του, έγινε ο πρώτος Καθολικός που συμμετείχε στη Βουλή μετά την Καθολική χειραφέτηση.   κατείχε την έδρα του Χόρσαμ μέχρι το 1832,   συνέχεια εκπροσώπησε το Δυτικό Σάσεξ μεταξύ 1832 και 1841.    Ορκίστηκε Ιδιαίτερος Σύμβουλος το 1837 , και υπηρέτησε υπό τον λόρδο Γουίλιαμ Λαμπ 2ο υποκόμη Μέλμπουρν ως Θησαυροφύλαξ του Οικογενειακού μεταξύ 1837-1841. Το επόμενο έτος κλήθηκε στη Βουλή των Λόρδων μέσω διατάγματος επιτάχυνσης στον κατώτερο τίτλο του πατέρα του, βαρόνος Μαλτρέιβερς, και υπηρέτησε για λίγο υπό τον Μέλμπουρν ως λοχαγός των Γέομεν της Φρουράς μεταξύ Ιουλίου και Αυγούστου 1841. Την επόμενη χρονιά διαδέχθηκε τον πατέρα του στο δουκάτο του Νόρφολκ.

Όταν οι Ουίγοι επέστρεψαν στην εξουσία υπό τον λόρδο Τζον Ράσελ το 1846, ο Νόρφολκ διορίστηκε κύρις του Ιππικού,  μία θέση που διατήρησε μέχρι την πτώση της κυβέρνησης το 1852.  Αργότερα υπηρέτησε ως λόρδος Επιμελητής του Νοικοκυριού στην κυβέρνηση συνασπισμού του λόρδου Τζορτζ Χάμιλτον του Άμπερντιν μεταξύ 1853  και 1854.  Χρίστηκε Ιππότης της Περικνημίδος το 1848. 

Το 1854 ο Νόρφολκ συμφώνησε να μισθώσει γη στην Σέφηλντ Κρίκετ Κλαμπ κοντά στην Μπράμολ Λέιν για 99 χρόνια, μία τοποθεσία που σήμερα φιλοξενεί την Σέφηλντ Γιουνάιτεντ.

 Οικογένεια 
Ο Νόρφολκ νυμφεύτηκε τη λαίδη Σάρλοτ Σοφία Λέβεσον-Γκάουερ, κόρη του Γεωργίου Λέβεσον-Γκάουερ 1ου δούκα του Σάδερλαντ, το 1814. Απέκτησαν πέντε παιδιά:

 Ερρίκος Γκράνβιλ, 14ος δούκας του Νόρφολκ (1815–1860).
 Εδουάρδος Γεώργιος, 1ος βαρόνος Χάουαρντ του Γκλόσοπ (1818–1883).
 λαίδη Μαρία Σάρλοτ Χάουαρντ (1822–1897), παντρεύτηκε τον Θωμά Φόλεϋ 4ο βαρόνο Φόλεϋ.
 λόρδος Βερνάρδος Θωμάς (1825–1846).
 λαίδη Αντελίζα Ματθίλδη (1829–1904), παντρεύτηκε το 1855 τον 2ο εξάδελφό της, λόρδο Γεώργιο Μάνερς.

Με βασιλική άδεια της 26ης Απριλίου 1842, ο Χάουαρντ πρόσθεσε το "ΦιτςΆλαν" πριν από τα επώνυμα των παιδιών του (αλλά όχι το δικό του), έτσι όλα έγιναν ΦιτςΆλαν-Χάουαρντ, επώνυμο που φέρουν έκτοτε οι άρρενες απόγονοί τους.  Ο πρόγονός τους, Θωμάς Χάουαρντ 4ος δούκας του Νόρφολκ, είχε νυμφευτεί τη Μαρία ΦιτςΆλαν (κόρη και κληρονόμο του Ερρίκου ΦιτςΆλαν 12ου κόμη του Άρουντελ) το 1555.  Ο Νόρφολκ απεβίωσε τον Φεβρουάριο του 1856, σε ηλικία 64 ετών, και τον διαδέχθηκε στο δουκάτο ο μεγαλύτερος γιος του, Ερρίκος. Η σύζυγός του Σάρλοτ απεβίωσε τον Ιούλιο του 1870.

 Αναφορές 

 Εξωτερικοί σύνδεσμοι 

 "Howard, Henry Charles" . Dictionary of National Biography. London: Smith, Elder & Co. 1885–1900.


Κατηγορία:Εταίροι της Βασιλικής Εταιρείας
Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)